CELEX: 32014R0704
Language: hr
Date: 2014-06-25 00:00:00
Title: Uredba Komisije (EU) br. 704/2014 оd 25. lipnja 2014. o izmjeni Uredbe Komisije (EU) br. 211/2013 o zahtjevima u pogledu certificiranja za uvoz u Uniju klica i sjemena namijenjenih za proizvodnju klica  Tekst značajan za EGP

26.6.2014   
            
            
               HR
            
            
               Službeni list Europske unije
            
            
               L 186/49
            
         UREDBA KOMISIJE (EU) br. 704/2014
   оd 25. lipnja 2014.
   o izmjeni Uredbe Komisije (EU) br. 211/2013 o zahtjevima u pogledu certificiranja za uvoz u Uniju klica i sjemena namijenjenih za proizvodnju klica
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 882/2004 Europskog parlamenta i Vijeća od 29. travnja 2004. o službenim kontrolama koje se provode radi provjeravanja poštivanja propisa o hrani i hrani za životinje te propisa o zdravlju i dobrobiti životinja (1), a posebno njezin članak 48. stavak 1.,
   budući da:
   
               (1)
            
            
               Uredbom Komisije (EU) br. 211/2013 (2) utvrđuju se zahtjevi u pogledu certificiranja klica ili sjemena namijenjenog proizvodnji klica koji se uvoze u Uniju.
            
         
               (2)
            
            
               Tijekom revizija koje su inspekcijske službe Komisije (Ured za hranu i veterinarstvo) nedavno provele u trećim zemljama utvrđeni su određeni nedostaci. Ti su nedostaci povezani sa sposobnošću nadležnih tijela da potvrde da je sjeme namijenjeno proizvodnji klica proizvedeno u skladu s Uredbom (EZ) br. 852/2004 Europskog parlamenta i Vijeća (3), a posebno s općim odredbama o higijeni za primarnu proizvodnju i s njom povezane djelatnosti utvrđenima u Prilogu I. dijelu A te Uredbe.
            
         
               (3)
            
            
               Kako bi se održala najviša razina zaštite potrošača dok treće zemlje poduzimaju mjere za uklanjanje nedostataka potrebne za uspostavu pouzdanog sustava certificiranja, primjereno je omogućiti da se u zemlji podrijetla, alternativno, zahtjev certificiranja u vezi s općim odredbama o higijeni za primarnu proizvodnju zamijeni mikrobiološkim testom za sjeme namijenjeno proizvodnji klica prije izvoza u Uniju. Stoga je također potrebno izmijeniti obrazac certifikata u Prilogu Uredbi (EU) br. 211/2013.
            
         
               (4)
            
            
               Ta bi mjera trebala biti vremenski ograničena dok treće zemlje ne dostave potrebna jamstva da su nedostaci uklonjeni.
            
         
               (5)
            
            
               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja, a nije im se usprotivio ni Europski parlament ni Vijeće,
            
         DONIJELA JE OVU UREDBU:
   Članak 1.
   Uredba (EU) br. 211/2013 mijenja se kako slijedi:
   
               1.
            
            
               Članak 3. zamjenjuje se sljedećim:
               „Članak 3.
               Zahtjev u pogledu certificiranja
               1.   Pošiljke klica ili sjemena namijenjenog proizvodnji klica koje se uvoze u Uniju, a podrijetlom su ili su poslane iz trećih zemalja prati certifikat u skladu s obrascem navedenim u Prilogu, u kojemu se potvrđuje da su klice ili sjeme proizvedeni u uvjetima koji su u skladu s općim odredbama o higijeni za primarnu proizvodnju i s njom povezane djelatnosti iz dijela A Priloga I. Uredbi (EZ) br. 852/2004 te da su klice proizvedene u uvjetima koji su u skladu sa zahtjevima u pogledu sljedivosti utvrđenima u Provedbenoj uredbi (EU) br. 208/2013 (4), da su proizvedeni u objektima koji su odobreni u skladu sa zahtjevima utvrđenima u članku 2. Uredbe Komisije (EU) br. 210/2013 (5) i da ispunjuju mikrobiološke kriterije utvrđene u Prilogu I. Uredbi (EZ) br. 2073/2005.
               Certifikat te, ako je primjenjivo, rezultati mikrobiološkog testiranja na enterobakterije iz stavka 4. ovog članka moraju biti sastavljeni na službenom jeziku ili službenim jezicima treće zemlje otpreme i države članice u kojoj se obavlja uvoz u EU, ili ih mora pratiti ovjereni prijevod na taj jezik ili te jezike. Ako država članica koja je država odredišta to zahtijeva, certifikatima se mora priložiti i ovjereni prijevod na službeni jezik ili službene jezike te države članice. Međutim, država članica može pristati na korištenje službenog jezika Unije koji nije njezin službeni jezik.
               2.   Izvornik certifikata prati pošiljku sve dok ona ne stigne na odredište navedeno u certifikatu.
               3.   Ako se pošiljka podijeli na više dijelova, kopija certifikata mora pratiti svaki dio pošiljke.
               4.   Međutim, odstupajući od zahtjeva iz stavka 1. u pogledu službenog potvrđivanja da je sjeme proizvedeno u skladu s odredbama Uredbe (EU) br. 852/2004, a u razdoblju do 1. srpnja 2015., pošiljke sjemena za klijanje namijenjene izvozu u Uniju mogu se podvrgnuti mikrobiološkom testiranju na enterobakterije kako bi se provjerili higijenski uvjeti proizvodnje prije izvoza. Rezultati tog mikrobiološkog testiranja ne smiju prelaziti 1 000 cfu/g.
               5.   Subjekti u poslovanju s hranom koji proizvode klice od uvezenog sjemena obvezni su taj certifikat i rezultate testiranja, ako je primjenjivo, dostaviti nadležnim tijelima na zahtjev.
               
                  (4)  Provedbena uredba Komisije (EU) br. 208/2013 o zahtjevima za sljedivošću klica i sjemena namijenjenog proizvodnji klica (SL L 68, 12.3.2013., str. 16.)."
						
               
                  (5)  Uredba Komisije (EU) br. 210/2013 od 11. ožujka 2013. o odobravanju objekata za proizvodnju klica u skladu s Uredbom (EZ) br. 852/2004 Europskog parlamenta i Vijeća (SJ L 68, 12.3.2013., str. 24.).”"
						
            
         
               2.
            
            
               Članak 4. briše se.
            
         
               3.
            
            
               Obrazac certifikata za uvoz klica ili sjemena namijenjenog proizvodnji klica u Prilogu zamjenjuje se tekstom iz Priloga ovoj Uredbi.
            
         Članak 2.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.
   
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. lipnja 2014.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 165, 30.4.2004., str. 1.
   
   
      (2)  Uredba Komisije (EU) br. 211/2013 od 11. ožujka 2013. o zahtjevima u pogledu certificiranja za uvoz u Uniju klica i sjemena namijenjenih za proizvodnju klica (SL L 68, 12.3.2013., str. 26.).
   
      (3)  Uredba (EZ) br. 852/2004 Europskog parlamenta i Vijeća od 29. travnja 2004. o higijeni hrane (SL L 139, 30.4.2004., str. 1.).
   
      PRILOG
      „OBRAZAC CERTIFIKATA ZA UVOZ KLICA ILI SJEMENA NAMIJENJENOG PROIZVODNJI KLICA